Lantianmennesket, 1965
**Lantianmennesket** (forenklet kinesisk: 蓝田人; tradisjonell kinesisk: 藍田人; pinyin: *Lántián rén*), først beskrevet som *Sinanthropus lantianensis*, men senere som *Homo erectus lantianensis*, er en underart av *Homo erectus*. Den ble oppdaget i 1963 og beskrevet av Woo Ju-Kang året derpå.

Beskrivelse
-----------

Fossile rester av lantianmennesket ble funnet i fylket Lantian (蓝田县; pinyin: Lántián) i nordvestre Kina, i provinsen Shaanxi, om lag 50 kilometer sørøst for byen Xi'an. Det første man fant var et kjevebein, deretter en hodeskalle fra et annet individ med neseben, høyre overkjeve og tre tenner. Kraniets indre volum beregnes til 780 cm³, noe som omtrent overensstemmer med Javamenneskets volum.

Damanførst publiserte undersøkelsene utført i 1964, ble en hodeskalle datert til 1,15 millioner år gammel, men i 2001 innledet geologen Zhu Zhaoyu (朱照宇) fra Guangzhous institutt for geokjemi, Det kinesiske vitenskapsakademi, og andre forsker med en ny undersøkelse på funnstedet. De publiserte nye analysefunn i 2015, som fastla det stratum hvori kraniet fra Gongwangling for å ha vært oppbygget for om lag 1,63 millioner år siden, meget eldre enn det tidliger anslaget på 1,15 millioner pr siden. Denne nye datering gjør kraniet til det nest eldste kraniefunnet utenfor Afrika - det eldste er Dmanisimennesket funnet i Georgia.

Individet kraniet stammer fra er eldre en Pekingmennesket men noe yngre enn Yuanmoumennesket. Zhus videre undersøkelser førte til oppdagelsen av Shangchen-funnstedet i Lantian, som ble publisert i 2018. Steinverktøy (men ingen hominidefossiler) funnet på Shangchen dateres til gts mer enn 2,1 millioner år siden, og dermed der dette de eldste kjente beviser (pr 2020) om hominider utenfor Afrika, rundt 300.000 år eldre enn Dmanisi.

Fossilene finnes i dag på Shaanxi historiske museum i Xi'an.

I samme lag som, og i nærheten av, funnene av menneskefossilene, har man funnet fossil av dyr og steinartefakter som indikerer at lantianmennesket benyttet redskap og kunne håndtere ild.

Referanser
----------

1. 1 2 3  Zimmer, Carl (11. juli 2018). «Archaeologists in China Discover the Oldest Stone Tools Outside Africa». *The New York Times*.
2. ↑  Zhu, Zhao-Yu (1. januar 2015). «New dating of the Homo erectus cranium from Lantian (Gongwangling), China». *Journal of Human Evolution*. 78: 144–157. PMID 25456822. doi:10.1016/j.jhevol.2014.10.001.
3. ↑  Pope, Geoffrey G. (1983). «Evidence on the age of the Asian Hominidae». *PNAS*. 80 (16): 4988–4992. Bibcode:1983PNAS...80.4988P. PMC 384173 Åpent tilgjengelig. PMID 6410399. doi:10.1073/pnas.80.16.4988.
4. ↑  Zhu, Zhaoyu; Dennell, Robin; Huang, Weiwen; Wu, Yi; Qiu, Shifan; Yang, Shixia; Rao, Zhiguo; Hou, Yamei; Xie, Jiubing (11. juli 2018). «Hominin occupation of the Chinese Loess Plateau since about 2.1 million years ago». *Nature*. 559 (7715): 608–612. Bibcode:2018Natur.559..608Z. PMID 29995848. doi:10.1038/s41586-018-0299-4. [*død lenke*]
5. ↑  Barras, Colin (11. juli 2018). «Tools from China are oldest hint of human lineage outside Africa». *Nature*. doi:10.1038/d41586-018-05696-8.

Litteratur
----------

* Woo, J. (1964). «Mandible of *Sinanthropus lantianensis*». *Current Anthropology*. 5 (2): 98–101. doi:10.1086/200457.
* Woo, J. (1965). «Preliminary report on a skull of *Sinanthropus lantianensis* of Lantian, Shensi». *Scientia Sinica*. 14 (7): 1032–1036. PMID 5829059.
* Woo, J. (1966). «The skull of Lantian Man». *Current Anthropology*. 7 (1): 83–86. doi:10.1086/200664.
* Woo, J. K. (1964). «A newly discovered mandible of the Sinanthropus type – Sinanthropus lantianensis». *Scientia Sinica*. 13: 801–811. PMID 14170540.
* Aigner, J. S. (1973). «The Dating of Lantian Man and His Significance for Analyzing trends in Human Evolution». *American Journal of Physical Anthropology*. 39 (1): 97–110. PMID 4351579. doi:10.1002/ajpa.1330390111.

Eksterne lenker
---------------

* Institute of Vertebrate Paleontology and Paleoanthropology (IVPP), Beijing, Kina.
* Dr. Peter Browns hemsida[*død lenke*]
* Shaanxi History Museum

|  |  |
| --- | --- |
| Oppslagsverk/autoritetsdata | Encyclopædia Britannica
 |